Urejelezaji (ing. recycling) ni mbinu ya kutibu takataka ambayo wa kawaida haiwezi kutumiwa kwa shabaha ya kuokoa malighafi zilizopo ndani ya takataka na kuirejeleza kwa matumizi ya kiuchumi. Urejelezaji unahifadhi mazingira kwa kupunguza kiasi cha sumu zinazosambaa hewani na katika maji, unapunguza gharama za vitu kwa kutunza thamani iliyobaki katika takataka. Kwa mfano chupa kilichotumiwa na hata kuvunjika bado ni kioo na kioo hiki kinaweza kuyeyushwa upya kuwa kutengeneza chupa tena karatasi za magazeti au vitabu zinaweza kutibiwa kuwa karatasi mpya vifaa vyote vya metali kama motokaa vilivyoharibika vinaweza kutumiwa kutengeneza chuma na feleji. takataka ya vyakula au majani inatibiwa kuwa mbolea mwenye thamani kwa kilimo au bustani nguo zilizoharibika zinaweza kukatwa na kutumiwa kwa kutengeneza uzi mpya. Katika historia watu waliwahi kutumia takataka na vitu vilivyochakaa tangu zamani. Kwa mfano takataka ogania kama mawi ya wanyama au watu ilitumiwa kama samadi na mbolea kwenye kilimo tangu miaka mielfu. matumizi ya vifaa vya metali kwa kuviyeyusha na kuunda vitu vipya yalijulikana pia. karatasi mwanzoni ilitengenezwa kwa kutumia nguo zilizochakaa Lakini mabadiliko ya maisha katika miji ya zama za viwanda na utajiri uliongezeka ulileta kutokea kwa takataka ya mchanganyiko kwa kiasi kikubwa.